Ignelater

Ignelater er en slekt av biller som hører til familien smellere (Elateridae).

Utseende 
Ganske store (ca. 25-30 millimeter), slanke, rødbrune til brunsvarte smellere. Oversiden er fint hårete. Fasettøynene er velutviklede. Antennene er noe lengre enn hode + thorax. Pronotum er noe lengre enn bredt, rundet, kraftig punktert, med lysorganer ved bakhjørnene, som er spisst uttrukne. Dekkvingene har litt utydelige punktstriper. Denne slekten har også små lysorganer på bakkroppen.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Artene er utbredt i det sørlige USA, Mexico og Karibia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Ignelater Costa, 1975
 Ignelater brunneus Costa, 1980
 Ignelater caudatus (Champion, 1896)
 Ignelater dominicanensis Garcia & Pina, 2002
 Ignelater glaesum Costa, 1980
 Ignelater havaniensis (Laporte, 1840)
 Ignelater luminosus (Illiger, 1807)
 Ignelater novoae Fernandez Garcia, Ileana, 1998
 Ignelater paveli Fernandez Garcia, Ileana, 1998
 Ignelater phosphoreus (Linnaeus, 1758)

Referanser

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1840
Dyr formelt beskrevet av Cleide Costa
USAs insekter
Mexicos insekter